ai4bharat/Pralekha huggingface dataset:
நிதி அமைச்சகம்
உலக வங்கி தயாரித்த ஜி20 ஆவணம் இந்தியாவின் முன்னேற்றத்தைப் பாராட்டியுள்ளது
டிஜிட்டல் பொது உள்கட்டமைப்பு  இந்தியாவில் ஒரு மாறுதலான தாக்கத்தை ஏற்படுத்தியுள்ளது, இது அனைவரையும் உட்படுத்திய பொருளாதாரத்திற்கு அப்பாலும் நீட்டித்துள்ளது. உலக வங்கியால் தயாரிக்கப்பட்ட அனைவரையும் உட்படுத்திய பொருளாதாரத்திற்கான ஜி20 உலகளாவிய கூட்டாண்மை ஆவணம்  மத்திய அரசின் கீழ் கடந்த தசாப்தத்தில் இந்தியாவில் டிஜிட்டல் முறையில் பணம் செலுத்துவதில் ஏற்படுத்தியுள்ள தாக்கத்தை பாராட்டியுள்ளது.
டிஜிட்டல் பொது உள்கட்டமைப்பை வடிவமைப்பதில் மத்திய அரசு எடுத்த அற்புதமான நடவடிக்கைகள் மற்றும் அரசு கொள்கை மற்றும் ஒழுங்குமுறையின் முக்கியப் பங்கை இந்த ஆவணம் எடுத்துக்காட்டுகிறது.
அனைவரையும் உட்படுத்திய பொருளாதாரம்: இந்தியாவின் டிபிஐ அணுகுமுறையைப் பாராட்டிய உலக வங்கி ஆவணம், சுமார் ஐம்பது ஆண்டுகள் தேவைப்படுவதை வெறும் 6 ஆண்டுகளில் இந்தியா சாதித்துள்ளது.
ஜன்தன், ஆதார், செல்பேசி ஆகியவற்றை இணைத்த பணப்பரிவர்த்தனை, வயதுவந்தோரில் 2008 ஆம் ஆண்டில் 25% ஆக இருந்தது. கடந்த 6 ஆண்டுகளில் 80%-க்கும் அதிகமாகியுள்ளது. இதற்காக டிபிஐ-களுக்கு நன்றி தெரிவிக்க வேண்டும்.
2015 மார்ச் மாதத்தில் 147.2 மில்லியனாக இருந்த பிரதமரின் மக்கள் நிதித்திட்ட கணக்குகளின் எண்ணிக்கை ஜூன் 2022-ல் 462 மில்லியனாக மூன்று மடங்கு உயர்ந்துள்ளது; இந்தக் கணக்கு வைத்திருப்போரில் 56 சதவீதம் பேர் பெண்கள். இந்த எண்ணிக்கை 260 மில்லியனுக்கும் அதிகமாகும்
2023 மே மாதத்தில் மட்டும் சுமார் 14.89 டிரில்லியன் ரூபாய் மதிப்புள்ள 9.41 பில்லியனுக்கும் அதிகமான பரிவர்த்தனைகள் யுபிஐ மூலம் நடந்துள்ளன.
2022-23 நிதியாண்டில், யுபிஐ பரிவர்த்தனையின் மொத்த மதிப்பு இந்தியாவின் மொத்த உள்நாட்டு உற்பத்தியில் கிட்டத்தட்ட 50 சதவீதமாகும்.
பிப்ரவரி 2023-ல் செயல்படுத்தப்பட்ட இந்தியாவுக்கும், சிங்கப்பூருக்கும் இடையிலான யுபிஐ-பேநவ் இணைப்பு, ஜி20-ன் அனைவரையும் உட்படுத்திய பொருளாதார முன்னுரிமைகளுடன் இணைந்துள்ளது. மேலும் விரைவான, குறைந்த செலவிலான, மிகவும் வெளிப்படையான, எல்லை தாண்டிய பணப்பரிவர்த்தனைகளை எளிதாக்குகிறது.
உள்துறை அமைச்சகம்
ஜம்மு-காஷ்மீர் மறுசீரமைப்பு சட்டம் 2019-ன் பிரிவு 3 தொடர்பாக ஏற்பட்ட பிரச்சினைகளுக்குத் தீர்வு காண்பதற்கு முன்வைக்கப்பட்ட யோசனைக்கு 1961-ஆம் ஆண்டின் மத்திய அரசு  விதிகளின் 12-வது விதிப்படி மத்திய அமைச்சரவை பின்னேற்பு வழங்கியுள்ளது
ஜம்மு – காஷ்மீர் மறுசீரமைப்பு சட்டம் 2019-ன்படி, புதிதாக உருவாக்கப்பட்ட லடாக் யூனியன் பிரதேசத்தில் கார்கில், லே ஆகிய இரண்டு மாவட்டங்கள் உள்ளன. முந்தைய ஜம்மு-காஷ்மீர் மாநிலத்திலிருந்த மற்ற மாவட்டங்கள் ஜம்மு-காஷ்மீர் யூனியன் பிரதேசத்தில் இடம்பெற்றுள்ளன.
இவற்றில் கார்கில் மாவட்டம் ஏற்கெனவே இருந்த லே, லடாக் மாவட்டத்தின் பகுதிகளிலிருந்து உருவாக்கப்பட்டுள்ளது. இதன்படி, கார்கில் மாவட்டம் உருவாக்கப்பட்டபின், புதிய லடாக் யூனியன் பிரதேசத்தின் லே மாவட்டத்தில், கில்ஜிட், கில்ஜிட் வஸாரத், சில்ஹாஸ் ஆகிய மாவட்டங்களின் பகுதிகளை சேர்ப்பதற்கு ஜம்மு-காஷ்மீர் மறுசீரமைப்பு  இரண்டாம் உத்தரவு குடியரசுத் தலைவரால் பிறப்பிக்கப்பட்டது.
அறிவியல் மற்றும் தொழில்நுட்பத்துறை
சுத்தமான எரிசக்தித் துறையில், இந்தியா-அமெரிக்கா இடைய அதிக ஒத்துழைப்பு தேவை: டாக்டர் ஜித்தேந்திர சிங் அழைப்பு
தூய்மையான எரிசக்தித் துறையில், இந்தியா - அமெரிக்கா இடையே அதிக ஒத்துழைப்பு தேவை என மத்திய அறிவியல் மற்றும் தொழில்நுட்பத்துறை இணையமைச்சர் டாக்டர். ஜித்தேந்திர சிங் அழைப்பு விடுத்தார். சுத்தமான எரிசக்திக்கு நமது அணுசக்தித் திட்டத்தை ஊக்குவிப்பதில் இந்தியாவின் உறுதியையும் அவர் வலியுறுத்தினார்.
அமெரிக்க எரிசக்தித் துறைத் துணை அமைச்சர் டேவிட் எம்.துர்க் தலைமையிலான அமெரிக்கக் குழுவினர், மத்திய அமைச்சர் டாக்டர். ஜித்தேந்திர சிங்கை சந்தித்துப் பேசினர். அப்போது உயிரி எரிபொருள் மற்றும் ஹைட்ரஜன் போன்ற சுத்தமான எரிசக்தித் துறைகளில் கவனம் செலுத்த, யுக்தியுடன் கூடிய தங்களின் கூட்டுறவை இந்தியாவும், அமெரிக்காவும் புதுப்பித்து வருகின்றன என்று அமெரிக்க அமைச்சர் டேவிட் எம். துர்க் கூறினார்.
தற்போது இந்தியா, 6780 மெகா வாட் அணுமின்சக்தி உற்பத்தி செய்வதாகவும், அதிக அணுமின் நிலையங்கள் அமைக்க திட்டுமிட்டுள்ளதால், அடுத்த 10 ஆண்டுகளில், அதாவது 2031ஆம் ஆண்டுக்குள் அணு மின்சக்தி உற்பத்தியை மூன்று மடங்காக உயர்த்தி 22,480 மெகாவாட் அணு மின்சக்தி உற்பத்தி செய்யப்படும் என எதிர்பார்க்கப்படுவதாகவும் அமெரிக்கக் குழுவினரிடம் டாக்டர். ஜித்தேந்திர சிங் தெரிவித்தார்.
அணுசக்தித் துறையில், பிரதமரின் தொலைநோக்கான கூட்டு முயற்சிக் கருத்தைக் குறிப்பிட்ட டாக்டர். ஜித்தேந்திர சிங், உணவுப் பாதுகாப்புக்கு காமா கதிர்வீச்சுத் தொழில்நுட்பம் தனியார் நிறுவனங்களுடன் ஏற்கனவே பகிரப்பட்டுள்ளதாகவும், தற்போது 26 காமா கதிர்வீச்சு பதப்படுத்தும் ஆலைகள் நாட்டில் தனியார் துறை பங்களிப்புடன் செயல்படுகின்றன என்றும் கூறினார்.
புற்றுநோய் மற்றும் இதர நோய்களுக்கு குறைந்த செலவில் சிகிச்சை அளிக்க, மருத்துவ ஐசோடோப் தயாரிப்புக்கு அரசு மற்றும் தனியார் துறை பங்களிப்புடன் ஆராய்ச்சி அணு உலை அமைக்கும் திட்டத்தை அமைச்சர் எடுத்துக் கூறினார்.
அணுசக்தி, பசுமை ஹைட்ரஜன் துறையிலும், இந்தியாவுடன், அமெரிக்கா கூட்டாக இணைந்து செயல்படும் என டாக்டர். ஜித்தேந்திர சிங்கிடம் அமெரிக்க அமைச்சர் டேவிட் எம். துர்க் உறுதியளித்தார்.
அமெரிக்கா - இந்தியா எரிவாயு திட்டக் குழுவின் மாற்றத்துக்கும் இரு நாடுகளும் கையெழுத்திட்டுள்ளன. இது உயிரி எரிவாயு, ஹைட்ரஜன் மற்றும் புதுப்பிக்கத்தக்க எரிபொருள்களை இயற்கை எரிவாயுவுடன் இணைத்துப் பயன்படுத்துவதற்கு முக்கியத்துவம் அளிக்கும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754760
-------
(Visitor Counter : 171
PIB Headquarters
பொருளாதாரம் மற்றும் வருவாய்த்துறை தலைமைக் கணக்குத் தணிக்கை அதிகாரியாக திரு விஸ்வநாத் சிங் ஜாடோன் பொறுப்பேற்பு
தமிழ்நாட்டின் பொருளாதாரம் மற்றும் வருவாய்த்துறை தலைமைக் கணக்குத் தணிக்கை அதிகாரியாக திரு விஸ்வநாத் சிங் ஜாடோன் கடந்த திங்களன்று  பொறுப்பேற்றுக் கொண்டார். இவர் இந்திய தணிக்கை மற்றும் கணக்குகள் சேவையின் 2003-ஆம் ஆண்டு பிரிவைச் சேர்ந்தவர். இவர் அமெரிக்காவில் தெர்மல் இன்ஜினியரிங் மற்றும் சான்றளிக்கப்பட்ட தகவல் முறை தணிக்கைத்துறையில் எம் டெக் பட்டம் பெற்றவர்.
முன்னதாக ஒடிசா மாநிலம் புவனேஸ்வரில் உள்ள தலைமைக் கணக்குத் தணிக்கை அலுவலகத்தின் மூத்த துணைத்தலைமை அதிகாரியாகப் பணியாற்றினார். அதற்கும் முன்னதாக லண்டனில் உள்ள கணக்குத் தணிக்கை முதன்மை இயக்குநர் அலுவலகத்தில் இயக்குநராகப் பணிபுரிந்தார்.
----
(Visitor Counter : 98
பிரதமர் அலுவலகம்
கிராமப்புற வீடுகளில் 60 சதவீதம் அளவுக்கு குழாய் மூலம் குடிநீர் இணைப்பு அளிக்கப்பட்டுள்ளதற்காக பிரதமர் மகிழ்ச்சி தெரி்வித்துள்ளார்
கிராமப்புற வீடுகளில் 60 சதவீதம் அளவுக்கு குழாய் மூலம் குடிநீர் இணைப்பு அளிக்கப்பட்டுள்ளதற்காக பிரதமர் திரு நரேந்திர மோடி மகிழ்ச்சி தெரி்வித்துள்ளார். இது சிறப்பான சாதனை என்றும், பல்வேறு தரப்பினருக்கு அதிகாரம் அளிக்கும் என்றும் அவர் கூறியுள்ளார். இந்தப்பணிகளை எதிர்காலத்தில் மேலும் அதிகரிக்க எங்களால் முடிந்த அனைத்து நடவடிக்கைகளையும் செய்து வருகிறோம் என்று திரு மோடி தெரிவித்துள்ளார்.
மத்திய நீர்வளத்துறை அமைச்சர் திரு கஜேந்திர சிங் ஷெகாவத் ட்விட்டர் பதிவுக்கு பிரதமர் ட்விட்டரில் கூறியிருப்பதாவது;
“இது சிறப்பான சாதனை, பல்வேறு தரப்பினருக்கு அதிகாரம் அளிக்கும் . இந்தப்பணிகளை எதிர்காலத்தில் மேலும் அதிகரிக்க எங்களால் முடிந்த அனைத்து நடவடிக்கைகளையும் செய்து வருகிறோம்.”
பாதுகாப்பு அமைச்சகம்
ராணுவ மற்றும் ராணுவ தொழில்நுட்ப ஒத்துழைப்புக்கான இந்திய-ரஷ்ய அரசுகளுக்கு இடையிலான ஆணையத்தின் ராணுவ ஒத்துழைப்பு குறித்த 3-வது பணிக்குழு கூட்டம் புதுதில்லியில் நடைபெற்றது.
இராணுவ மற்றும் ராணுவத் தொழில்நுட்ப ஒத்துழைப்புக்கான இந்திய-ரஷ்ய அரசுகளுக்கு இடையிலான ஆணையத்தின் ராணுவ ஒத்துழைப்புக்கான பணிக்குழுவின் 3 வது கூட்டம் 2023 ஜூலை 18 முதல் 19 வரை புதுதில்லியில் உள்ள மானெக்ஷா மையத்தில் நடைபெற்றது.
இந்தக் கூட்டத்திற்கு ஒருங்கிணைந்த பாதுகாப்புப் படையினரின் தலைவரும் ஐ.டி.எஸ் தலைமையகத் தலைமைப் பணியாளர் குழுவின்  தலைவருமான லெப்டினன்ட் ஜெனரல் ஜான்சன் பி மேத்யூ, ரஷ்ய கூட்டமைப்பு ராணுவ முதன்மை செயல்பாட்டு இயக்குநரகத்தின் துணைத் தலைவர் லெப்டினன்ட் ஜெனரல் டைலெவ்ஸ்கி இகோர் நிக்கோலேவிச் ஆகியோர் இணைத் தலைமை வகித்தனர். இந்த சந்திப்பு நட்பு ரீதியான மற்றும் சுமூகமான சூழலில் நடைபெற்றது.
இரு தரப்பினருக்கும் இடையே நடந்துவரும் பாதுகாப்பு ஈடுபாடுகளை விரிவுபடுத்துவது குறித்தும், தற்போதுள்ள இருதரப்பு பாதுகாப்புக் கழக வழிமுறையின் கீழ் புதிய முன்முயற்சிகள் குறித்தும் இந்தக் கலந்துரையாடல் கவனம் செலுத்தியது.
தலைமையகங்கள், ஒருங்கிணைந்த பாதுகாப்புப் படையினர் மற்றும் ரஷ்யக் கூட்டமைப்பின் பாதுகாப்பு அமைச்சகத்தின் சர்வதேச ராணுவ ஒத்துழைப்புக்கான முதன்மை இயக்குநரகம் ஆகியவற்றுக்கிடையே தொலைநோக்கு உத்தி மற்றும் செயல்பாட்டு நிலைகளில் வழக்கமான பேச்சுவார்த்தை மூலம் இரு நாடுகளுக்கும் இடையிலான பாதுகாப்பு ஒத்துழைப்பை மேம்படுத்துவதற்காக நிறுவப்பட்ட ஒரு வடிவமே இந்தப் பணிக்குழு கூட்டம்.
----
(SM/KRS
(Visitor Counter : 70
தகவல் மற்றும் ஒலிபரப்பு அமைச்சகம்
அவதூறான தலைப்புச் செய்திகளை பயன்படுத்துவதை தவிர்க்க வேண்டும் என்று அமைச்சகம் தனியார் தொலைக்காட்சி நிறுவனங்களுக்கு அறிவுறுத்தியுள்ளது
தனியார் தொலைக்காட்சி நிறுவனங்கள் தவறான செய்திகளை வெளியிடுவதையும், அவதூறான தலைப்புச் செய்திகளை பயன்படுத்துவதையும் தவிர்க்க வேண்டும் என்று மத்திய தகவல் மற்றும் ஒலிபரப்புத்துறை அமைச்சகம் அறிவுறுத்தியுள்ளது. அண்மையில் பல்வேறு தனியார் செயற்கைக்கோள் தொலைக்காட்சி நிறுவனங்கள் அதிகாரப்பூர்வமற்ற, தவறான செய்திகள் வெளியிடுவதையும், சமூகத்தில் ஏற்று கொள்ள முடியாத மொழிகளை பயன்படுத்துவதையும் கண்டறிந்தது.
உக்ரைன்- ரஷ்யா விவகாரம், தில்லி வடமேற்கு பகுதியில் நிகழ்ந்த சம்பவம் ஆகியவை குறித்து நடத்தப்பட்ட விவாதம் நிகழ்ச்சி நெறிமுறை கோட்பாட்டை மீறியதாக இருந்ததாக தெரிவித்துள்ளது. வன்முறை சம்பவ காட்சிகள் ஒளிபரப்புவதன் மூலம் அமைதி மற்றும் சட்டம் ஒழுங்கிற்கு பாதிப்பு ஏற்படும் என்றும் கூறியுள்ளது. இட்டுக்கட்டப்பட்ட தலைப்பு செய்திகள் சமூக விரோத செயலுக்கு வழிவகுப்பதாகவும் தெரிவித்துள்ளது. தேவையற்ற விவாத நிகழ்ச்சிகளை ஒளிபரப்பும் தனியார் தொலைக்காட்சி நிறுவனங்களுக்கு தகவல் மற்றும் ஒளிபரப்புத்துறை அமைச்சகம் எச்சரிக்கை விடுத்துள்ளது. அமைச்சகத்தின் அறிவுரைகள் www.mib.gov.in என்ற இணையத்தளத்தில் இடம் பெற்றுள்ளது.
பிரதமர் அலுவலகம்
ஆசிரியர் தினத்தை முன்னிட்டு, தேசிய ஆசிரியர் விருது 2023 வெற்றியாளர்களுடன் பிரதமர் கலந்துரையாடல்
ஆசிரியர் தினத்தை முன்னிட்டு, பிரதமர் திரு. நரேந்திர மோடி, தமது இல்லம் அமைந்துள்ள 7, லோக் கல்யாண் சாலையில் தேசிய ஆசிரியர் விருது 2023-க்கு தேர்ந்தெடுக்கப்பட்டவர்களுடன் கலந்துரையாடினார். இதில், விருதுக்கு தேர்வுபெற்ற 75 பேர் பங்கேற்றனர்.
நாட்டின் இளம் மனங்களை வளர்ப்பதில் ஆசிரியர்களின் முயற்சிகளை பிரதமர் பாராட்டினார். நல்ல ஆசிரியர்களின் முக்கியத்துவத்தையும், நாட்டின் தலைவிதியை வடிவமைப்பதில் அவர்கள் வகிக்கக்கூடிய முக்கியப் பங்கையும் அவர் எடுத்துரைத்தார். அடித்தட்டு சாதனையாளர்களின் வெற்றி குறித்து குழந்தைகளுக்குக் கற்பிப்பதன் மூலம் அவர்களுக்கு ஊக்கமளிப்பதன் முக்கியத்துவத்தை அவர் வலியுறுத்தினார்.
நமது உள்ளூர் பாரம்பரியம் மற்றும் வரலாறு குறித்து பெருமிதம் அடைவது பற்றி பேசிய பிரதமர், மாணவர்கள் தங்கள் பிராந்தியத்தின் வரலாறு மற்றும் கலாச்சாரத்தைப் பற்றி அறிந்து கொள்ள ஊக்குவிக்க வேண்டும் என்று வலியுறுத்தினார். நாட்டின் பன்முகத்தன்மையின் வலிமையை எடுத்துரைத்த அவர், நாட்டின் பல்வேறு பகுதிகளின் கலாச்சாரம் மற்றும் பன்முகத்தன்மையை ஆசிரியர்கள் தங்கள் பள்ளிகளில் கொண்டாட வேண்டும் என்று கேட்டுக்கொண்டார்.
சந்திரயான் -3 இன் சமீபத்திய வெற்றி குறித்து தெரிவித்த பிரதமர், 21 ஆம் நூற்றாண்டு தொழில்நுட்பத்தால் இயக்கப்படும் நூற்றாண்டு என்பதால் அறிவியல் மற்றும் தொழில்நுட்பம் குறித்த ஆர்வத்தை மாணவர்களிடையே ஊக்குவிப்பதன் முக்கியத்துவத்தை சுட்டிக்காட்டினார். இளைஞர்களை திறமையுள்ளவர்களாக உருவாக்கி அவர்களை எதிர்காலத்திற்கு தயார்படுத்துவதன் முக்கியத்துவத்தையும் அவர் குறிப்பிட்டார்.
மிஷன் லைஃப் பற்றிப் பேசிய பிரதமர், பொருட்களைப் பயன்படுத்திவிட்டு தூக்கி வீசும் கலாச்சாரத்திற்கு மாறாக மறுசுழற்சியின் முக்கியத்துவம் குறித்து விவாதித்தார். பல ஆசிரியர்கள் தங்கள் பள்ளிகளில் நடைபெறும் தூய்மை திட்டங்கள் குறித்து பிரதமரிடம் விளக்கினர். மேலும், ஆசிரியர்கள் தங்கள் பணிக்காலம் முழுவதும் தங்கள் திறன்களை தொடர்ந்து கற்றுக்கொள்வதன் மூலம் மேம்படுத்த பிரதமர் அறிவுறுத்தினார்.
தேசிய ஆசிரியர் விருதின் நோக்கம் நாட்டின் மிகச் சிறந்த ஆசிரியர்களின் தனித்துவமான பங்களிப்பைக் கொண்டாடுவதும், தங்கள் அர்ப்பணிப்பு மூலம், கல்வியின் தரத்தை மேம்படுத்துவதுடன் மட்டுமல்லாமல், தங்கள் மாணவர்களின் வாழ்க்கையை வளப்படுத்திய ஆசிரியர்களை கௌரவிப்பதும் ஆகும். பள்ளிக் கல்வி மற்றும் எழுத்தறிவுத் துறையால் தேர்ந்தெடுக்கப்பட்ட ஆசிரியர்கள் உள்பட இந்த ஆண்டு, இந்த விருதுக்கான எல்லை விரிவுபடுத்தப்பட்டுள்ளது, இப்போது உயர்கல்வித் துறை மற்றும் திறன் மேம்பாட்டு அமைச்சகத்தால் தேர்ந்தெடுக்கப்பட்ட ஆசிரியர்களையும் இது உள்ளடக்கியுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
புதிய வேளாண் சீர்திருத்தங்கள், தொலைதூர மற்றும் மலைப்பகுதிகளில் வாழும் இந்திய விவசாயிகளின் வாழ்க்கை முறையை சுலபமானதாக மாற்றும்: மத்திய அமைச்சர் டாக்டர் ஜிதேந்திர சிங்
தில்லியின் ராம்பன், உதம்பூர் மாவட்ட விவசாயிகள் மற்றும் பஞ்சாயத்துத் தலைவர்களுடன் இன்று நடைபெற்ற கலந்துரையாடலில் பேசிய மத்திய அமைச்சர் டாக்டர் ஜிதேந்திர சிங், புதிய வேளாண் சட்டம், புரட்சிகரமானது என்றும் இந்த சீர்திருத்தங்களினால் தொலைதூர மற்றும் மலைப்பகுதிகளில் வாழும் இந்திய விவசாயிகளின் வாழ்க்கை முறை சுலபமானதாக மாறும் என்றும் கூறினார்.
போதிய வசதிகள் இல்லாத காரணத்தால், இடைத்தரகர்கள் வரும் வரை அறுவடை செய்யப்பட்ட பயிர்களை விவசாயிகள் தேக்கி வைக்கும் நிலை இருந்து வந்தது என்று கூறினார்.
எனினும் இந்த புதிய சட்டத்தால் விவசாயிகள் நேரடியாகவே தங்கள் விளைபொருட்களை விற்க அவர்களுக்கு சுதந்திரம் அளிக்கப்பட்டுள்ளது என்று அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662761
-----
(Visitor Counter : 87
PIB Headquarters
ஃபானி புயல் நிவாரண மையங்களில் தடையில்லா எரிசக்தி வழங்கப்படும் – இந்தியன் ஆயில் கழகம் உறுதி
ஒடிஷா மாநிலத்தில் இன்று ஃபானி புயலால் ஏற்படவுள்ள பாதிப்பை முன்னிட்டு இந்தியன் ஆயில் கழகம் கிழக்கு கடற்கரையில் அமைந்துள்ள ஒடிஷா மற்றும் மேற்கு வங்காளத்தில் உள்ள தனது அலுவலகங்களிலிருந்து தடையில்லா எரிபொருள் வழங்க நடவடிக்கைகளை மேற்கொண்டுள்ளது.
இந்த இரண்டு கிழக்கு மாநிலங்களிலும் இந்தியன் ஆயில் நிறுவனம் வழக்கம் போல் செயல்பட்டு வருகிறது. பெட்ரோல், டீசல், எல்பிஜி, மண்ணென்ணெய் மற்றும் விமான எரிபொருளும் தேவையான அளவு கையிருப்பில் உள்ளது. மேலும் மாவட்ட நிர்வாகத்துடன் இணைந்து இந்தியன் ஆயில் கழகம் மீட்பு மற்றும் நிவாரணப் பணிகளில் செயல்பட்டு வருகிறது.
இளைஞர் நலன் மற்றும் விளையாட்டு அமைச்சகம்
அதிதி அசோக் உள்ளிட்ட 5 கோல்ஃப் வீரர் வீராங்கனைகள் உட்பட மேலும் 10 தடகள வீரர்கள் டாப்ஸ் பட்டியலில் சேர்க்கப்பட்டுள்ளனர்
குதிரையேற்ற வீரர் ஃபவத் மிர்சா, கோல்ஃப் வீராங்கனைகள் அனிர்பான் லஹிரி, அதிதி அசோக், தீக்ஷா தாகர் மற்றும் ஆல்பைன் பனிச்சறுக்கு வீரர் முகமது ஹாரீப் கான் உள்ளிட்ட 10 தடகள வீரர்கள், மத்திய இளைஞர் நலன் மற்றும் விளையாட்டுத் துறையின் ஒலிம்பிக் இயக்கக் குழுவால், ஒலிம்பிக் பதக்க மேடையில் இடம்பெறுவதற்கான ஒத்துழைப்பை வழங்குவதற்கான டாப்ஸ்  பட்டியலில் சேர்க்கப்பட்டுள்ளனர்.
இந்த ஐந்து தடகள வீரர் – வீராங்கனைகளும் முக்கிய பிரிவில் இடம்பெற்றுள்ள வேளையில் கோல்ஃப் வீரர்களான சுபாங்கர் ஷர்மா மற்றும் த்வேஷா மாலிக், ஜூடோகஸ் யஸ் கங்காஸ், உன்னதி ஷர்மா மற்றும் லிந்தோய் சனம்பம் ஆகியோர் வளர்ந்து வரும் வீரர்கள் பிரிவில் சேர்க்கப்பட்டுள்ளனர். இவர்களையும் சேர்த்து முக்கிய பிரிவில் இடம்பெற்றுள்ள 107 பேர் உட்பட இதுவரை 301 தடகள வீரர்கள் டாப்ஸ் பட்டியலில் சேர்க்கப்பட்டுள்ளனர்.
தொடக்கத்தில், தலைசிறந்த தடகள வீரர்கள், வருடாந்திர பயிற்சி மற்றும் போட்டி அட்டவணையில் இடம்பெறுவதற்கு சம்பந்தப்பட்ட தேசிய விளையாட்டு கூட்டமைப்புகளுக்கு அமைச்சகம் ஆதரவு அளித்து வந்தது.
தற்போது, இந்த பட்டியலில் இடம்பெறாதவர்களும் ஒலிம்பிக் மற்றும் பாராலிம்பிக் போட்டிகளில் சிறப்பாக விளையாட தங்களை தயார்படுத்திக் கொள்ள, டாப்ஸ் திட்டம் ஆதரவு அளிக்கிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788939
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு மேம்பாடு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய இளைஞர் விவகாரங்கள் மற்றும் விளையாட்டுத் துறை இணை அமைச்சர்  திரு கிரண் ரிஜிஜூ, கீழ்க்கண்ட தகவல்களை அளித்தார்.
விளையாடு இந்தியா திட்டத்தின் கீழ் கேரள மாநிலம் கண்ணூரில் உள்ள மருத்துவக் கல்லூரியில் 400 மீட்டர் நீளம் கொண்ட செயற்கை தளத்தை ரூ 7 கோடியில் அமைப்பதற்கான கருத்துருவை திட்ட மதிப்பிடுதல் குழு பரிந்துரை செய்தது. ஒப்புதலுக்காக இது அடுத்த கட்டத்துக்கு செல்லவுள்ளது.
விளையாடு இந்தியா திட்டத்தின் கீழும், ஒரே இந்தியா, ஒப்பற்ற இந்தியா திட்டத்தின் மூலமும் உள்நாட்டு/பழங்குடியினர் விளையாட்டுகளை அமைச்சகம் ஊக்கப்படுத்தி வருகிறது. மேலும், வீரர்களுக்கும், வீராங்கனைகளுக்கும் உதவித் தொகை மற்றும் விருதுகள் வழங்கி ஊக்குவிக்கப்படுகிறது.
கபடி விளையாட்டை ஊக்குவிப்பதற்காக அரசு பல்வேறு நடவடிக்கைகளை எடுத்து வருகிறது. 126 கபடி வீரர்கள் திறன் கண்டறிதல் திட்டத்தின் மூலம் தேர்ந்தெடுக்கப்பட்டுள்ளனர். இந்திய விளையாட்டு ஆணையத்தின் மையங்களில் கபடி வீரர்களுக்கு பயிற்சி அளிகப்படுகிறது.
தேசிய விளையாட்டு கூட்டமைப்புகளின் மூலம் விளையாட்டுகளுக்கு நிதியுதவி அளிக்கப்படுகிறது. 2019-20-இல் நிதியுதவிக்காக ரூ 300.85 கோடி ஒதுக்கீடு செய்யப்பட்ட நிலையில், 2020-21-இல் ரூ 245 கோடி செய்யப்பட்டுள்ளது.
கொவிட்-19 பெருந்தொற்றின் போது வீரர்கள் மற்றும் பயிற்சியாளர்களின் நலன் கருதி இணைய வழி பயிற்சி வகுப்புகள் நடத்தப்பட்டன. கருத்தரங்கங்களும், பயிற்சி பட்டறைகளும் தொடர்ந்து ஏற்பாடு செய்யப்பட்டன.
விளையாட்டு மாநில பிரிவில் இருந்தாலும், இந்தத் துறையில் மத்திய அரசு பல்வேறு வகைகளில் மாநிலங்களுக்கு உதவி புரிகிறது. விளையாடு இந்தியா திட்டத்தின் கீழ் 2932 வீரர்களும், இந்திய விளையாட்டு ஆணைய திட்டங்களின் கீழ் 10248 வீரர்களும் தொடர் பயிற்சிக்காக தேர்வு செய்யப்பட்டுள்ளனர்.
கோவாவில் 2020 அக்டோபர் 20 முதல் 2020 நவம்பர் 4 வரை நடக்கவிருந்த 36-வது தேசிய விளையாட்டு போட்டிகள் கொவிட்-19 பெருந்தொற்றின் காரணமாக தள்ளி வைக்கப்பட்டுள்ளன. விளையாட்டு உள்கட்டமைப்புக்காக கோவா அரசுக்கு ரூ 97.80 கோடி மத்திய நிதியுதவி அளிக்கப்பட்டுள்ளது.
தேசிய போதை மருந்து பரிசோதனை ஆய்வகம் ஆய்வகங்களுக்கான சர்வதேச தரநிலைகள் மற்றும் உலகளாவிய போதை மருந்துத் தடுப்பு முகமையின் தேவைகளை பூர்த்தி செய்து, இது தொடர்பான அறிக்கையை உலகளாவிய போதை மருந்துத் தடுப்பு முகமையிடம் 2020 ஆகஸ்ட் 29 அன்று சமர்ப்பித்திருக்கிறது.
தேசிய விளையாட்டு விருதுகளுக்கான பரிசுத் தொகையை அரசு சமீபத்தில் அதிகரித்துள்ளது. ராஜிவ் காந்தி கேல் ரத்னா விருதுக்கான பரிசுத்தொகை ரூ 7.5 லட்சத்தில் இருந்து ரூ 25 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 10 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 15 லட்சமாகவும், அர்ஜுனா விருதுக்கான பரிசுத்தொகை ரூ 5 லட்சத்தில் இருந்து ரூ 15 லட்சமாகவும், தியான் சந்த் விருதுக்கான பரிசுத்தொகை ரூ 5 லட்சத்தில் இருந்து ரூ 10 லட்சமாகவும் உயர்த்தப்பட்டுள்ளது.
(Visitor Counter : 97
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
எல்லைச்சாலை அமைப்பின் 75 திட்டங்களை நாட்டுக்கு அர்ப்பணித்தார் பாதுகாப்புத்துறை அமைச்சர்
எல்லைச் சாலை அமைப்பான பிஆர்ஓ உருவாக்கியுள்ள 75 உள்கட்டமைப்பு திட்டங்களை பாதுகாப்புத்துறை அமைச்சர் திரு ராஜ்நாத் சிங் இன்று நாட்டுக்கு அர்ப்பணித்தார். லடாக்கில் ஏற்பாடு செய்யப்பட்டிருந்த நிகழ்ச்சியில், 45 பாலங்கள், 27 சாலைகள், 2 ஹெலிகாப்டர் இறங்குதளங்கள் உள்ளிட்ட 75 திட்டங்களை அவர் நாட்டுக்கு அர்ப்பணித்தார். அருணாச்சலப்பிரதேசம் உத்தராகண்ட், சிக்கிம், இமாச்சலப்பிரதேசம், பஞ்சாப், ராஜஸ்தான் ஆகிய மாநிலங்கள் மற்றும் லடாக், ஜம்மு காஷ்மீர் ஆகிய யூனியன் பிரதேசங்களில் இவை அமைந்துள்ளன.
பாதுகாப்பு முக்கியத்துவம் வாய்ந்த இந்த திட்டங்கள் ரூ.2,180 கோடி செலவில் குறைந்த காலத்தில் பிஆர்ஓ-வால் கட்டி முடிக்கப்பட்டுள்ளன. சவாலான பருவநிலை சூழல்களுக்கு இடையே இந்த சாதனையை நிகழ்த்தியுள்ள பிஆர்ஓ-வின் உறுதிப்பாட்டை பாதுகாப்பு அமைச்சர் பாராட்டினார். இந்த திட்டங்கள் நாட்டின் பாதுகாப்பு தயார் நிலையை ஊக்குவிப்பதுடன், எல்லைப் பகுதிகளில் பொருளாதார வளர்ச்சியை உறுதிசெய்யும் என்று பாதுகாப்புத்துறை அமைச்சர் கூறினார்.
தார்புக்-ஷியோக்-டிபிஓ சாலையில் 14,000 அடி உயரத்தில் அமைக்கப்பட்டுள்ள –ஷியோக் பாலம் 120 கி.மீ. நீளம் கொண்டதாகும். ஆயுதப்படையினரின் போக்குவரத்துக்கு இது முக்கியத்துவம் வாய்ந்ததாக கருதப்படுகிறது.
நிகழ்ச்சியில் உரையாற்றிய திரு ராஜ்நாத் சிங், நாட்டின் பாதுகாப்பு தேவையை பூர்த்தி செய்ய தொலைதூரப்பகுதிகளில் முன்னேற்றத்தை உறுதிப்படுத்த உள்கட்டமைப்பு திட்டங்களை மேற்கொள்ள அரசு உறுதிபூண்டுள்ளதாக தெரிவித்தார். அரசின் இந்த உறுதிபாட்டுக்கு இந்த புதிய 75 திட்டங்கள் சான்றாக அமைந்துள்ளதாக அவர் கூறினார்.
ஜம்மு காஷ்மீரில் சுதந்திரத்திற்கு பின்னர் பல பத்தாண்டுகளாக உள்கட்டமைப்பு மேம்பாடு இல்லாததே அங்கு பயங்கரவாதம் அதிகரிக்க காரணமாகும். இத்தகைய உள்நாட்டு இடையூறுகள் காரணமாக சுற்றுலாப்பயணிகளின் வருகை குறைந்து லடாக் பாதிக்கப்பட்டது. இந்த பாதிப்பு நாடு முழுவதும் எதிரொலித்தது. இப்போது அரசின் முயற்சிகள் காரணமாக அமைதி மற்றும் முன்னேற்றத்துடன் கூடிய புதிய உதயத்தை காண முடிகிறது என்று அவர் தெரிவித்தார். நாட்டில் உள்ள அனைத்து மாநிலங்கள் மற்றும் யூனியன் பிரதேசங்களின் வளர்ச்சியை தொடர்வதே எங்களது நோக்கம் என்று கூறிய அவர், பிஆர்ஓ நோக்கத்தை எட்டுவதில் முக்கிய பங்காற்றுகிறது என்றார். விரைவில் அனைத்து தொலைதூரப்பகுதிகளையும் நாட்டின் மற்ற பகுதிகளுடன் இணைப்பதன் மூலம் நாட்டுக்கு புதிய உச்சத்தையும், முன்னேற்றத்தையும் அளிக்க இணைந்து பாடுபடுவோம் என்று அவர் வலியுறுத்தினார்.
பெட்ரோலியம் மற்றம் இயற்கை எரிவாயு அமைச்சகம்
கச்சா எண்ணையின் இறக்குமதியைக் குறைக்கும் நடவடிக்கையில் மத்திய அரசு தீவிரம்: மாநிலங்களவையில் மத்திய பெட்ரோலியம் மற்றும் இயற்கை எரிவாயு இணையமைச்சர் திரு ரமேஷ்வர் தெலி தகவல்
கச்சா எண்ணெய் இறக்குமதியைக் குறைப்பதற்குத் தேவையான அனைத்து நடவடிக்கைகளையும் அரசு எடுத்து வருவதாக மத்திய பெட்ரோலியம் மற்றும் இயற்கை எரிவாயு இணையமைச்சர் திரு ரமேஷ்வர் தெலி நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் இன்று கூறினார். அவர் மேலும் தெரிவித்த கருத்துக்கள் பின்வருமாறு:
எண்ணெய் மற்றும் எரிவாயுவின் இறக்குமதி மீதான சார்பைக் குறைக்கும் இலக்கை அடைவதற்கு மத்திய அரசின் பல்வேறு அமைச்சகங்களுடன் பெட்ரோலியம் அமைச்சகம் ஒருங்கிணைந்து பணியாற்றி வருகிறது.
நாட்டில் எண்ணெய் மற்றும் எரிவாயுவின் ஆராய்ச்சி மற்றும் உற்பத்தியை மேம்படுத்துவதற்காக பல்வேறு திட்டங்களை அரசு செயல்படுத்தி வருகிறது. நகர எரிவாயு விநியோக இணைப்பை விரிவுபடுத்தி, சுற்றுச்சூழலுக்கு உகந்த போக்குவரத்து எரிவாயு, அதாவது அழுத்தமூட்டப்பட்ட இயற்கை எரிவாயுவின் பயன்பாட்டை அரசு ஊக்குவித்து வருகிறது.
எத்தனால் கலந்த பெட்ரோல் மற்றும் டீசலில் உயிரி டீசல் கலப்பு திட்டங்களின் மூலம் எத்தனால் மற்றும் உயிரி டீசல் போன்ற மாற்று எரிபொருட்களின் பயன்பாட்டை அதிகரிப்பதற்காக அரசு பல்வேறு முன்முயற்சிகளை எடுத்துள்ளது.
சில்லறை வணிக நிறுவனங்களைக் கண்காணிக்க எண்ணெய் சந்தைப்படுத்துதல் நிறுவனங்கள் ஓர் அமைப்பு முறையை கடைப்பிடிக்கின்றன. கலப்படம் பற்றி ஆய்வு செய்வது ஓர் தொடர் நடவடிக்கையாகும். கலப்படம் தொடர்பான குற்றச்சாட்டில் ஈடுபடும் சில்லரை வியாபாரிக்கு எதிராக சந்தை ஒழுங்குபடுத்துதல் வழிமுறைகள் மற்றும் வியாபார ஒப்பந்தத்தின் அடிப்படையில், எண்ணெய் சந்தைப்படுத்துதல் நிறுவனங்கள் நடவடிக்கை எடுக்கும். கடந்த மூன்று ஆண்டுகள்  மற்றும் நடப்பு நிதி ஆண்டில்  இவ்வாறு கலப்படம் செய்த குற்றத்திற்காக 19 சில்லரை வணிக ஒப்பந்தங்கள் ரத்து செய்யப்பட்டுள்ளன.
நிலையான மாற்றத்தை நோக்கிய மலிவு போக்குவரத்து முன்முயற்சியின் கீழ் 22.7.2021 வரை 13 அழுத்தமூட்டப்பட்ட உயிரி எரிவாயு ஆலைகளின் மூலம் எரிவாயு விநியோகிக்கப்படுகிறது. இந்த முன்முயற்சியில் ஈடுபட்டுள்ள எண்ணெய் மற்றும் எரிவாயு சந்தைப்படுத்துதல் நிறுவனங்கள், சுமார் 1957 டன் அழுத்தமூட்டப்பட்ட உயிரி எரிவாயுவை தொழில்முனிவோரிடம் இருந்து கொள்முதல் செய்துள்ளன.
திறந்தவெளி நிலப்பரப்பு உரிமைக் கொள்கையின் கீழ் 156,580 சதுர கிலோ மீட்டர் பரப்பளவில் மொத்தம் 105 ஆராய்ச்சி தொகுப்புகளுக்கு 5 கட்ட ஏலத்தில் அனுமதி அளிக்கப்பட்டுள்ளது. இவற்றுள் ஆராய்ச்சி நடவடிக்கைகளை மேற்கொள்வதற்கு 89 தொகுப்புகள் தயார் நிலையில் உள்ளன. புதிய ஆராய்ச்சி உரிமை கொள்கை தொகுப்புகளின் மூலம் 2004-2005 இல் கச்சா எண்ணெயின் உற்பத்தி தொடங்கியது. 2004-05 முதல் 2020-21 வரை மொத்தம் 4.9 மில்லியன் மெட்ரிக் டன் கச்சா எண்ணெய் உற்பத்தி செய்யப்பட்டுள்ளது. கச்சா எண்ணெயின் வணிக ரீதியான உற்பத்தி திறந்தவெளி நிலப்பரப்பு உரிமைக் கொள்கை தொகுப்புகளில் இதுவரை தொடங்கப்படவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742274
https://www.pib.gov.in/PressReleasePage.aspx?PRID=1742273
https://www.pib.gov.in/PressReleasePage.aspx?PRID=1742272
https://www.pib.gov.in/PressReleasePage.aspx?PRID=1742271
-------
(Visitor Counter : 184
PIB Headquarters
சர்வதேச தொழிலாளர் அமைப்பு கூட்டத்தில் துணை தலைமை தொழிலாளர் ஆணையர் பங்கேற்பு
சர்வதேச தொழிலாளர் அமைப்பு என்பது ஐக்கிய நாடுகள் சபையில் அமையப்பெற்ற ஒரே முத்தரப்பு மன்றம் ஆகும். உலக நாடுகள் அனைத்திலும் தொழிலாளர் சட்டங்கள் ஐக்கிய நாடுகள் சபையின் சர்வதேச தொழிலாளர் அமைப்பின் மரபுகள் மற்றும் பரிந்துரைகளின் அடிப்படை மூலமாகவே இயற்றப்படுகிறது.
அத்தகைய மரபுகள் மற்றும் பரிந்துரைகளின் மீளாய்வு சுவிட்சர்லாந்து நாட்டின் ஜெனீவா நகரில் சர்வதேச தொழிலாளர் அமைப்பின் வளாகத்தில் செப்டம்பர் 23 ஆம் தேதி முதல் 27 ஆம் தேதிவரை நடைபெற உள்ளது. இந்த கூட்டம் அனைத்து மரபு மற்றும் பரிந்துரைகளை கலந்து ஆலோசித்து, விவாதித்து, ஆட்சிமன்ற குழுவின் பரிந்துரைக்கு அனுப்பும்.
இந்திய அரசின் பிரதிநிதியாக திரு. முத்துமாணிக்கம், துணை தலைமை தொழிலாளர் ஆணையர்  மேற்கூறிய கூட்டத்தில் கலந்துகொள்கிறார். 187 நாடுகளை சேர்ந்த சர்வதேச தொழிற்சங்கங்கள், வேலை அளிப்போர் மற்றும் அரசாங்கங்கள் இந்த முத்தரப்பு கூட்டத்தில் கலந்து கொள்கின்றன. இம்மாதிரியான பணிக்கு ஒரு துணை தலைமை தொழிலாளர் ஆணையர், இந்திய நாட்டின் பிரதிநிதியாக அனுப்பப்படுவது இதுவே முதல்முறை என்று துணை தலைமை தொழிலாளர் ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.